पांच सितंबर को देश में शिक्षक दिवस मनाया गया। शिक्षक के बिना इंसान कोई मुकाम हासिल नहीं कर सकता। एम्मा गोल्डमैन ने कहा है कि ‘किसी ने भी अभी तक बच्चे की आत्मा में छुपे सहानुभूति, दया और उदारता के खजाने को पूरी तरह नहीं जाना है। वास्तविक शिक्षा का प्रयास उस खजाने को खोलना होना चाहिए।’ इंसान जब जन्म लेता है तब उसका दिमाग एक कोरे कागज की तरह होता है। बच्चों के पथभ्रष्ट होने का कारण अच्छे संस्कारों का कम या बिल्कुल न होना और शिक्षा प्रणाली में कुछ दोष आना भी है। एक समय था जब अपना कोई अध्यापक दूर से भी दिख जाता था तो उसके शिष्य रास्ता बदल लेते थे, लेकिन आज तो अध्यापक के सामने भी कुछ छात्र ऐसे छाती चौड़ी करके निकलते हैं जैसे वह उनका कोई दुश्मन हो।